# Illa Moyenne

L'illa Moyenne és una petita illa (9,9 ha) al parc nacional marí de Sainte Anne de la costa del nord de Mahé, Seychelles. Des de la dècada de 1970 ha estat una reserva de flora i fauna. Des de 1915 fins a la dècada de 1960, l'illa va estar abandonada fins que la va comprar Brendon Grimshaw.
Grimshaw va ser l'únic habitant de l'illa fins que es va morir, al juliol de 2012. Actualment és un parc nacional i es pot visitar en viatges organitzats.

## Història

Brendon Grimshaw va adquirir l'illa per £8.000 (uns 10.000 dòlars), el 1962, i es va proposar fer-ne un lloc habitable. Ho va aconseguir amb l'ajuda de René Antoine Lafortune. Van tractar l'illa com a reserva de la naturalesa, cobrant als visitants 12€ per passar-hi el dia i sopar al restaurant Jolly Roger.
Grimshaw i el seu amic van plantar-hi setze mil arbres, van construir 4,8 quilòmetres de camins i van portar-hi i criar tortugues gegants de Aldabra, amb la intenció de crear una illa d'una bellesa increïble. A part d'una àmplia varietat de plantes i ocells, l'illa és la llar d'unes 120 tortugues gegants. El 2012, segons Grimshaw, la tortuga més vella tenia 76 anys.
El 1996, Grimshaw va escriure un llibre sobre ell mateix i sobre l'illa, titulat Un gra de sorra. El 2009 es va produir una pel·lícula documental sobre Grimshaw i l'illa, anomenada també Un gra de sorra.
Després de 20 anys de persistència, Grimshaw i Lafortune van aconseguir l'objectiu de convertir l'illa Moyenne en un parc nacional propi, separat del parc marí Ste. Anne. L'illa és ara coneguda com a parc nacional Illa Moyenne. Se situa a 4,5 quilòmetres de distància de l'illa principal de Mahé.
El 2013, s'hi va instal·lar un nou guarda, que cobra el cost d'entrada de turistes.

## Administració

L'illa pertany al Districte Mont Fleuri.

## Turisme

Actualment, la indústria principal de l'illa és el turisme. És coneguda per les seves platges, especialment Anse Creole Travel Services (anteriorment coneguda com Anse Jolly Roger). El restaurant a la platja és un port per a turistes. Darrere del restaurant es troba la casa del guarda local. L'illa és també visitada per la seva àmplia varietat de criatures submarines com a peixos, taurons i mantes gegants.

## Referències

* ↑ «Seychelles' Brendon Grimshaw, owner of Moyenne island, dies at age 87». Breaking Travel News.
* ↑ http://wanderingcarol.com/seychelles-islands-moyenne-tortoises/ Moyenne 2016 visit
* ↑ «Moyenne Island Seychelles». www.cerf-resort.com.
* ↑ «An 86-year-old, real-life Robinson Crusoe». .
* ↑ «How to Buy Your Own Private Island», 16-05-2012. [Consulta: 21 maig 2012].
* ↑ «New African». IC Magazines Limited, 30-03-1998.
* ↑ Hua. «A Grain Of Sand Environmental Documentary Preview & Stream», 02-05-2012.
* ↑ https://www.cultureunplugged.com/documentary/watch-online/play/7218/A-Grain-of-Sand
* ↑ «Moyenne island declared a national park». [Consulta: 15 octubre 2013].
* ↑ «86-year-old man lives on Moyenne Island with 120 tortoises», 14-05-2012. Arxivat de l'original el 8 de març 2013. [Consulta: 9 febrer 2022].
* ↑ «Luxury Seychelles Travel Holidays». Creole Travel Services.
* ↑ «Virtualseychelles – the Safest and Fastest Organic Instagram Growth Service», 15-11-2008. Arxivat de l'original el 2008-11-15.